**Tájékoztató közérdekű adatok megismerésére irányuló igények teljesítésének rendjéről**

Magyarország Alaptörvénye VI. Cikkének (2) bekezdése értelmében mindenkinek joga van a közérdekű adatok megismeréséhez. A közérdekű és a közérdekből nyilvános adat fogalmát, valamint a közérdekű adatok megismerésének rendjét az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) határozza meg.

Ennek értelmében közérdekű adat *„az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat”*. **Közérdekből nyilvános adat *„a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli”*.**

Az Infotv. 28. § (1) bekezdése értelmében a közérdekű adat, illetve a közérdekből nyilvános adat (a továbbiakban együtt: közérdekű adat) megismerése iránt szóban, írásban vagy elektronikus úton bárki igényt nyújthat be.

E rendelkezések érvényesülése érdekében a **Nagycserkesz Község Önkormányzata** elkészítette:

***A közérdekű adatok megismerésére irányuló kérelmek intézésének és a kötelezően közzéteendő adatok nyilvánosságra hozatalának szabályzatát.***

Az alábbiakban tájékoztatni kívánjuk Önt a szabályzatban foglalt, az igények benyújtásával kapcsolatos legfontosabb tudnivalókról.

A közérdekű adat megismerése iránt *szóban* (személyes megjelenés útján vagy telefonon), ***írásban*** (postai úton) vagy elektronikus úton bárki igényt nyújthat be.

**Személyesen**

polgármesternél (ügyfélfogadási időben) vagy aljegyzőnél

Cím: 4445 Nagycserkesz, Petőfi u. 10.

***telefon:*** +36/42/201-740

A szóban előterjesztett igényt írásba kell foglalni az igénybejelentő lap kitöltésével.

***Postai úton:*** ugyanaz a cím, mint a személyes megjelenés esetén

***Elektronikus úton***: [nagycserkeszonk@gmail.com](mailto:nagycserkeszonk@gmail.com)

Az igénynek a következőket szükséges tartalmaznia:

* az igénylő neve (személyazonosság igazolása nem kérhető) / nem természetes személy igénylő esetén megnevezése,
* az igénylő választása szerint e-mail címe vagy levelezési címe,
* az igényelt adatok pontos meghatározása,
* nyilatkozat arra nézve, hogy másolat készítését igényli-e,
* másolat igénylése esetében azok átvételének módja (személyesen, postai úton vagy elektronikusan).

***Az igényléssel kapcsolatos jogok, kötelezettségek és jogorvoslati lehetőségek:***

A kérelmező igénylésében köteles az általa igényelt közérdekű adatot (adatokat) egyértelműen és konkrétan megjelölni.

Az ***adatigénylésnek közérthető formában*** és - amennyiben az aránytalan költséggel nem jár - az igénylő által kívánt technikai eszközzel, illetve módon kell eleget tenni. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni.

Ha az igénylő által kért módon nem teljesíthető az adatszolgáltatás, az igénylőt fel kell kérni – kapcsolatfelvételt követően – a hiányzó adatok vonatkozásában nyilatkozattételre.

A ***költségtérítés*** mértékének meghatározása során csakis az alábbi két költségelem vehető figyelembe:

* az igényelt adatokat tartalmazó adathordozó költsége, valamint,
* az igényelt adatokat tartalmazó adathordozónak az igénylő részére történő kézbesítésének költsége.

Jelentős terjedelmű másolat készítésénél arról is tájékoztatást kell adni, hogy az adatigénylés mekkora iratmennyiséget ölel fel. Közölni kell az adatigénylővel az adatigénylés teljesítésének másolatkészítést nem igénylő lehetőségeit is.

Az Adatkezelő a közérdekű adatot tartalmazó adatbázisról történő másolat készítéséért - legfeljebb az azzal kapcsolatban felmerült költség mértékéig terjedően - költségtérítést állapít meg,

A ***fizetendő költségtérítés*** összegéről az igénylőt – az igény teljesítését megelőzően – ***tájékoztatni kell*** az igény beérkezését követő 15 napon belül.

Az igénylőnek a tájékoztatás kézhezvételét követő 30 napon belül ***nyilatkoznia kell*** annak érdekében, hogy a költségek megismerése után fenntartja vagy módosítja-e az igényét. A tájékoztatás megtételétől az igénylő nyilatkozatának az adatkezelőhöz való beérkezésig terjedő időtartam az adatigénylés teljesítésére rendelkezésre álló határidőbe nem számít bele.

Amennyiben az igénylő a költségek megtérítését nem vállalja, közölni kell, hogy az igényelt adatokról csak olyan formában és módon kaphat tájékoztatást, ami nem okoz meg nem térülő költségeket.

Ha az igénylő az igényét fenntartja, a költségtérítést az adatkezelő által megállapított, legalább 15 napos határidőben köteles az adatkezelő részére megfizetni, melyről az adatszolgáltató (önkormányzat) számlát állít ki és adatokkal egyidejűleg átadja.

A költségtérítés összegeként megállapított díj az Önkormányzat költségvetési elszámolási számlájára az alábbi módon fizethető meg:

1. házipénztárba történő befizetéssel
2. banki átutalással

Az adatszolgáltatás teljesítéséhez a befizetést igazoló bizonylatot be kell mutatni az adatszolgáltatást teljesítő ügyintézőnek, másolati példányát az ügyiratban kell elhelyezni.

A minimum összeget meg nem haladó költség esetében költségtérítés megállapítására egyáltalán nem kerülhet sor.

***Költségtérítés a 301/2016. (IX.30.) Kormányrendelet alapján:***

(1) Az igényelt adatokat tartalmazó adathordozó költségeként az alábbi mértékek vehetők figyelembe:

a) papír alapon nyújtott színes másolat esetén az adathordozó közvetlen önköltsége, de legfeljebb

**aa) 130 Ft/másolt A/4-es oldal,**

**ab) 260 Ft/másolt A/3-as oldal**

b) papír alapon nyújtott fekete-fehér másolat esetén az adathordozó közvetlen önköltsége, de legfeljebb

**ba) 12 Ft/másolt A/4-es oldal,**

**bb) 24 Ft/másolt A/3-as oldal**

c) optikai adathordozón nyújtott másolat esetén az **adathordozó közvetlen önköltsége**, de legfeljebb **580 Ft/adathordozó**,

d) elektronikus úton használható egyéb adathordozón nyújtott másolat esetén **az adathordozó közvetlen önköltsége**.

(3) A papír alapon nyújtott másolat költsége csak az adatigénylés teljesítéséhez szükséges másolt oldalak azon része tekintetében vehető figyelembe, amellyel a másolt oldalak száma a tízet meghaladja.

Az igényelt adatokat tartalmazó adathordozó kézbesítési költségeként legfeljebb az alábbi mértékek vehetők figyelembe:

a) az adatigénylő részére postai úton, Magyarország területén belül való kézbesítés esetén a hivatalos iratokra vonatkozó belföldi postai szolgáltatás díja,

b) az adatigénylő részére postai úton, külföldre történő kézbesítés esetén az egyetemes postai szolgáltatás keretében tértivevény többletszolgáltatással feladott, könyvelt küldeményre vonatkozó postai szolgáltatás díja.

A közérdekű adat iránti igény teljesítéséért fizetendő költségtérítés megállapítható mértékébe nem számítható bele az az – adatigénylőnek visszafizetendő – összeg, amellyel az Infotv. 29. § (4) bekezdése alapján az adatigénylés teljesítését megelőzően megfizetett költségtérítés az adatigénylés teljesítésének az 1–2. § alapján meghatározott tényleges költségét meghaladta.

6. § A költségtérítésnek az 1–2. § alapján meghatározott mértéke tekintetében az Infotv. 29. § (3) bekezdése szerint költségtérítésként megállapítható

a) legalacsonyabb összeg mértéke 10 000 Ft,

b) legmagasabb összeg mértéke 190 000 Ft.

Ha az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár, akkor egy alkalommal 15 nappal meghosszabítható.

***Az adatigénylésnek az Önkormányzat*** ***nem köteles eleget tenni*** Info tv.29.§

(1a) bekezdése alapján, ha az, az igénylő által ***egy éven belül benyújtott, azonos adatkörre*** irányuló adatigényléssel megegyezik, feltéve, hogy az azonos adatkörbe tartozó adatokban változás nem állt be;

(1b) bekezdése alapján, ha ***az igénylő nem adja meg nevét, nem természetes személy igénylő esetén megnevezését***, valamint azt az ***elérhetőséget***, amelyen számára az adatigényléssel kapcsolatos bármely tájékoztatás és értesítés megadható.

Az adatszolgáltatási igényt ***el kell utasítani*** abban az esetben, amennyiben a ***kért adatok nem közérdekű*** adatok vagy azok az Info. törvény 27. §-a alapján nem ismerhetőek meg.

Amennyiben ***az igényelt adatot nem az Önkormányzatnál kezelik***, akkor erről a polgármester 15 naptári napon belül tájékoztatja az igénylőt.

Az igény teljesítésének megtagadásáról, annak indokaival együtt, 15 napon belül írásban postai vagy – ha az igénylő elektronikus levélcímét közölte – elektronikus levélben értesíteni kell az igénylőt.

A megtagadás jogszerűségét és a megtagadás indokait, illetve az adatigénylés teljesítéséért megállapított költségtérítés összegének megalapozottságát az Önkormányzatnak (adatkezelőnek) bizonyítania kell.

A közérdekű adat megismerése iránti igény teljesítésének megtagadása esetén a válasznak a bírósági jogorvoslatra vonatkozó tájékoztatást – beleértve az eljáró bíróság megnevezését, valamint a per illetékmentes voltát – is tartalmaznia kell.

Az igénylő a közérdekű adat megismerésére vonatkozó igény elutasítása vagy a teljesítésre nyitva álló, illetve meghosszabbított határidő eredménytelen eltelte esetén, valamint - ha a költségtérítést nem fizette meg - a másolat készítéséért megállapított költségtérítés összegének felülvizsgálata érdekében bírósághoz fordulhat az Infó. törvény 31. §-ában foglalt eljárási rendnek megfelelően.

A pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani az igény elutasító szerv ellen.

**Közérdekű adat megismerésére irányuló igénybejelentés**

**Az igénylő személy vagy szervezet neve:**

…………………………………………………………………………………………………..

**Az igényelt közérdekű adat(ok) konkrét megjelölése**:

…………………………………………………………………………………………………..

…………………………………………………………………………………………………..

**Az adatkérés időpontja:** …………………………..……

**Az adatkérés teljesítésének módja (a megfelelő szövegrész aláhúzandó):**

Az adatokról szóbeli/írásbeli tájékoztatást kérek

Az adatokat megtekintésre kérem rendelkezésre bocsátani

Az adatokról másolat készítését igényelem

Az elkészített másolatot (a megfelelő szövegrész aláhúzandó)

személyesen,

postai úton,

e-mail címen keresztül veszem át.

Kérem biztosítani, a következő címen, illetőleg személyes átvételkor a következő elérési helyen kérek értesítést:

Telefonszám: ………………………………………

Cím: ………………………………………………..

E-mail cím: ………………………………………...

Kelt, ……………….…20…………….

…………………………………..

*igénylő aláírása*

**Nyilatkozat**

Alulírott ……………………………….(név) nyilatkozom, hogy a **Nagycserkesz Község Önkormányzatát** érintő igényem teljesítése során a felmerülő költségeket az önkormányzat részére (a megfelelő szövegrész aláhúzandó):

***Megtérítem*** ***Nem térítem meg.***

A nyilatkozat aláírásával tudomásul veszem, hogy amennyiben a felmerülő költségeket nem vállalom az általam kért információkról csak olyan formában és módon kaphatok tájékoztatást, ami nem okoz költséget. Tudomásul veszem, hogy az igény visszavonása esetén az adatok előállításával összefüggésben visszavonásig felmerült költségeket köteles vagyok megfizetni.

Kelt, ……………….…20…………….

…………………………………..

*igénylő aláírása*